Hotărârea Tribunalului din 17 noiembrie 2017 – Gmina Miasto Gdynia și Port Lotniczy Gdynia Kosakowo/Comisia
(Cauza T-263/15)1
(„Ajutoare de stat – Infrastructură aeroportuară – Finanțare publică acordată de municipalitățile Gdynia și Kosakowo pentru aeroportul Gdynia Kosakowo – Decizie prin care ajutorul este declarat incompatibil cu piața internă și prin care se dispune recuperarea sa – Retragerea unei decizii – Lipsa redeschiderii procedurii oficiale de investigare – Modificarea regimului juridic – Drepturile procedurale ale părților interesate – Încălcarea unor norme fundamentale de procedură”)
Limba de procedură: polona
Părțile
Reclamante: Gmina Miasto Gdynia (Gdynia, Polonia) (reprezentanți: T. Koncewicz, K. Gruszecka-Spychała și M. Le Berre, avocați) și Port Lotniczy Gdynia Kosakowo sp. z o.o. (Gdynia) (reprezentant: P. K. Rosiak, avocat)
Pârâtă: Comisia Europeană (reprezentanți: K. Herrmann și S. Noë, agenți)
Intervenientă în susținerea reclamantelor: Republica Polonia (reprezentanți: B. Majczyna, M. Rzotkiewicz și E. Gromnicka, agenți)
Obiectul
Cerere întemeiată pe articolul 263 TFUE prin care se solicită anularea articolelor 2-5 din Decizia (UE) 2015/1586 a Comisiei din 26 februarie 2015 privind măsura SA.35388 (13/C) (ex 13/NN și ex 12/N) - Polonia - Înființarea aeroportului Gdynia Kosakowo (JO 2015, L 250, p. 165)
Dispozitivul
Anulează articolele 2-5 din Decizia (UE) 2015/1586 a Comisiei din 26 februarie 2015 privind măsura SA.35388 (13/C) (ex 13/NN și ex 12/N) – Polonia – Înființarea aeroportului Gdynia Kosakowo.
Comisia Europeană suportă, pe lângă propriile cheltuieli de judecată, cheltuielile de judecată efectuate de Gmina Miasto Gdynia și de Port Lotniczy Gdynia Kosakowo sp. z o.o.
Republica Polonă suportă propriile cheltuieli de judecată.
____________
1     JO C 254, 3.8.2015.